เปิดชื่อนักลงทุนฟันกำไรหุ้นออฟฟิศเมท
เปิดชื่อ 20 นักลงทุนที่ได้รับการจัดสรรหุ้นออฟฟิศเมทมากที่สุด
9 ส.ค. 2553

เปิดชื่อ 20 นักลงทุนที่ได้รับการจัดสรรหุ้นออฟฟิศเมทมากที่สุด
บริษัทหลักทรัพย์ธนชาตในฐานะที่ปรึกษาทางการเงิน ในการเสนอขายหุ้นให้กับประชาชนเป็นครั้งแรก(ไอพีโอ) ของบริษัทออฟฟิศเมท (OFM) เมื่อวันที่ 14-16 ก.ค. ที่ผ่านมาจำนวน  20  ล้านหุ้นในราคาหุ้นละ 4.90 บาท  ได้รายงานผลของเสนอขายหุ้น ว่า รายชื่อนักลงทุนใน  20  อันดับแรก  ซึ่งผู้ที่ได้รับการจัดสรรหุ้น มากสุด  คือนายศุภกฤต เมฆภานุวัฒน์ ได้รับการจัดสรรหุ้นจำนวน 1.29 ล้านหุ้นหรือ 6.45 %  
นอกจากนี้ยังมีรายชื่อนักลงทุนที่เป็นตระกูลดังและเป็นที่รู้จักได้เข้าจองซื้อหุ้นของบริษัทดังกล่าวด้วยเช่น นายวิทูรย์ กรมดิษฐ์ได้รับการจัดสรรหุ้น จำนวน  3 แสนหุ้นหรือ 1.50%  นายพรเทพ พรประภา ซื้อหุ้นจำนวน  3 แสนหุ้นหรือ 1.50%  และยังมีนายคเชนทร์ เบญจกุล ซื้อหุ้นจำนวน 1.05% นายวัชระ แก้วสว่าง ซื้อจำนวน 9.8  แสนหุ้นหรือ 1%  นายสหฤท สยามวาลา จำนวน 5.3แสนหุ้น หรือ 0.55% และนายพงศกร ปันยารชุน จำนวน 5.1แสนหุ้นหรือ 0.53 %
อย่างไรก็ตามนักลงทุนที่จองซื้อหุ้น OFM ล้วนได้รับผลกำไรจากการลงทุนที่สวยงานเพราะหุ้น OFMซึ่งได้เข้าซื้อขายในตลาดหลักทรัพย์เมื่อวันที่ 28 ก.ค.2553 ที่ผ่านมาราคาพุ่งขึ้นมาปิดในการซื้อขายวันแรกที่ 7.20 บาท เหนือราคาจอง ที่ 4.90 บาท กว่า 46.93% 
ทั้งนี้ล่าสุดราคาหุ้นOFMปิดที่ 6.70 บาทเพิ่มขึ้น 0.05 บาทหรือ 0.75 %